Σημαντικά ερωτηματικά προκαλεί ο εμπρησμός στο εκκλησάκι του Αγίου Χαράλαμπου του Χαλκειούς τα ξημερώματα της Κυριακής, που είχε ως αποτέλεσμα να καεί η Αγία Τράπεζα του Ιερού Ναού.

Σύμφωνα με τα όσα δήλωσε ο ιερέας του χωριού στην Αστυνομία, οι άγνωστοι παραβίασαν το μικρό παράθυρο στα πλάγια του Ιερού και πέταξαν μέσα στον χώρο ένα στουπί από χόρτα με αποτέλεσμα να πάρει φωτιά η Αγία Τράπεζα.

Ωστόσο όλα τα ενδεχόμενα, ακόμα και αυτό της προβοκάτσιας είναι ανοιχτά αφού επί του παρόντος δεν υπάρχει κανένα στοιχείο που να οδηγεί στην ταυτότητα των δραστών.